IV Jornadas Justicia y Diversidad
2025-12-04 17:30 (Europe/Madrid) | UNED LUGO, Tolda de Castela Nº4B, Lugo, 27169
IV Jornadas Justicia y Diversidad
4 de diciembre de 2025
UNED Lugo – Salón de actos – Puedes elegir la asistencia presencial o la asistencia online en directo o en diferido. Gratuito.

Programa

jueves, 4 de diciembre

17:30-18:00 h. Presentación

Ana Belén Traseira Pena Directora Centro Asociado UNED Lugo y Profesora – Tutora en UNED Lugo.

18:00-18:40 h. «Protocolos de Actuación Policial y Discapacidad»

Rubén Darío Veiga Arias Policía Nacional. Delegado de Participación Ciudadana de la Comisaría de Lugo

19:00-19:40 h. «Administración Penitenciaria y Discapacidad»

Elvira Fernández Dominguez Jurista de Instituciones Penitenciarias. Subdirectora de Tratamiento del Centro Penitenciario de Monterroso.

20:00-20:40 h. «Retos de la Justicia ante la Diversidad Funcional «

Sandra Piñeiro Vilas Magistrada. Presidenta de la Audiencia Provincial de Lugo

Más información en UNED Lugo

Familiar "Ler para crer"
2025-12-04 18:00 | MIHL, Av Infanta Elena, s/n, Lugo
Familiar «Ler para crer»
JOSHUA KENENTH

Xoves, 4 de decembro de 2025 18:00 hs.

Lugar: MIHL, Museo Interactivo da Historia de Lugo
Idade recomendada: A partir de 4 anos
Sinopse:
Espectáculo de ilusionismo pensado para as bibliotecas, no que Joshua Kenneth anima aos nenos e nenas a descubrir a maxia da lectura mediante unha das ferramentas máis potentes: a arte do imposible.
ENTRADA: gratuíta en entradaslugo.es

Atopémonos Bailando "Action Trace"
2025-12-04 18:00 | MIHL, Av Infanta Elena, s/n, Lugo
Atopémonos Bailando «Action Trace»
de Ana Caetano @ana_caetano
Xoves 4 de DECEMBRO de 2025
18:00 horas
Museo MIHL, Lugo
Reserva de entradas no 604002295
Actividade DE BALDE!
Coorganizado por Colectivo Glovo e Área de Cultura, Turismo e Lingua do Concello de Lugo @culturaturismolugo co apoio da #xuntadegalicia a través da #agadic @industriasculturais
#AtopémonosBailandoDigital é un proxecto de Colectivo Glovo financiado polo INAEM Ministerio de Cultura y Deporte a través dos Fondos Next Generation @culturagob

Inauguración da exposición "Tecendo redes: migración, arte e Lugo"
2025-12-04 19:00 | O Vello Cárcere, Av. Alcalde Anxo López Pérez, 10, Lugo, Lugo, 27002, Spain
Inauguración da exposición «Tecendo redes: migración, arte e Lugo»
Xoves 04 de decembro de 2025 – 19:00 horas – O Vello Cárcere
Comisariada por Ana María Bereciartua Gasperini, Daniel Vázquez Vila e Encarna Lago Gonzalez.
Artistas participantes: Adiante (Faller da Ulloa), Pedro Cantero, Alisa Smirnova, Soila Jankowska, Juan Pablo Mastroianni, Hanoi Vidal, Evelin Ruiz Crego, Cris Bamio, Nicolás Ravelli Barreiro e Simón Rodríguez.

Festa cos Bolechas para acender o Nadal
2025-12-04 19:00 | Pazo de San Marcos – Deputación de Lugo, Rúa San Marcos, 8, lugo, Lugo, 27001
Festa cos Bolechas para acender o Nadal
A Deputación de Lugo prepara unha festa cos Bolechas para acender o Nadal en San Marcos este xoves, 4 de decembro. O acto, gratuíto e aberto ao público, comezará ás 19:00 horas coa presentación do último libro dos protagonistas da serie infantil galega «Unha viaxe por Lugo. Unha provincia natural» e continuará cun repertorio de panxoliñas interpretadas polo Orfeón Lucense.
Marta decide celebrar unha festa normanda en Lugo polo seu aniversario e convida aos
Bolechas a percorrer os lugares naturais máis senlleiros da provincia. Así comeza a historia
que se presentará no Salón de Actos do Pazo de San Marcos ás 19:00 horas. Estarán
presentes algúns dos protagonistas que integran a panda de Braulio, Carlos, Sonia e Pili, que interactuarán cos nenos e nenas presentes.
Ás 19:30 comezarán a soar as panxoliñas na Praza de San Marcos, interpretadas polo coro
musical Orfeón lucense. Despois, está previsto que o Presidente da Deputación, José Tomé
Roca, acenda xunto aos Bolechas o alumeado de Nadal exterior e interior do edificio histórico.
Ata as 20:30 horas, a coral seguirá coas nadaliñas, amenizando a aquelas persoas que estean pola praza.

A lucense Marisa Castro presenta o seu último libro en Lugo
2025-12-04 19:00 | O Vello Cárcere, Av. Alcalde Anxo López Pérez, 10, Lugo, Lugo, 27002, Spain
O próximo xoves, 4 de decembro ás 19:00, a escritora Marisa Castro estará no centro sociocultural Vello Cárcere de Lugo para presentar a súa novela Soño de liberdade.
Trátase da segunda obra de ficción da investigadora e divulgadora, tras o éxito de A saga das curandeiras, publicada en 2022 e que xa conta con varias reimpresións.
Publicada en galego e castelán, tamén da man da editorial coruñesa Hércules de Ediciones, a obra relátanos a vida dunha hipotética muller, nada no rural galego, Sabela Couto Roriz (1949).
A novela é un percorrido pola súa vida, desde o seu nacemento na época das cartillas de
racionamento ata a chegada da democracia, xa na súa mocidade.
Narra a batalla que a protagonista tivo que manter para saír do círculo de submisión no que
vivían a súa nai e mais a súa avoga, batalla que gañou mediante o estudo e a rebeldía e que a levaron a poder traballar fóra do fogar, a casar coa persoa que amaba e a ser independente.
Este itinerario de vida serve para ofrecer unha panorámica sobre os labores agrícolas e
gandeiros nos que Sabela se viu obrigada a participar sendo nena e adolescente, sobre a
autoridade paterna, a precariedade da vida dunha nena do rural na cidade, as diferenzas de clases sociais, o papel da muller ou as dificultades para vivir un primeiro amor, sempre baixo o xugo da mirada paterna e do que dirán.
Biografía de Marisa Castro:
Marisa Castro Cerceda naceu labradora na casa de Segade do Barrio da Ponte (Lugo) en
1955. Casada e nai adoptante. Licenciada e Doutorada em Ciencias Biolóxicas pola
Universidade de Santiago de Compostela (homologada pola de Porto).
Xubilada como Profesora Titular, que exerceu durante 31 anos na Universidade de Vigo, área de Botánica.
Desde 1978, investigadora en Micoloxía: taxonomía, ecoloxía, catalogación de cogomelos,
aplicacións forestais e agrícolas, etnobotánica e etnomicoloxía (Premio de Investigación
Micolóxica Galega (1983).
Publicación de numerosos traballos de investigación, participación en numerosos congresos e descrición de media ducia de especies novas para a ciencia. Premio Bióloga do Ano en Galicia, 2022 e dos Colexios Profesionais en 2023.
Desde 1980, divulgadora científica en portugués, castelán e galego (Premio Lois Peña Novo, 2022 como defensora do galego na ciencia).
Ecoloxista, feminista e novelista (A Saga das Curandeiras, 2022 e Soño de Liberdade, 2025).

Premios Muralleando 2025 - Premios da Música Lucense
2025-12-04 20:00 | Auditorio Municipal Fuxan os Ventos, Rúa Madanela, LUGO, Lugo, 27002, Spain
Premios Muralleando 2025 – Premios da Música Lucense
Xoves 4 de decembro ás 20:00 horas no Auditorio Fuxan os Ventos.
Entrada libre e gratuíta.
Premios: Mellor Banda de Versións, Mellor Canción Orixinal, Mellor Disco, Mellor Directo, Mellor Solista, Grupo Revelación e Mellor Grupo do Muralleando 2025, entre outros.
A gala incluirá, ademais, a entrega do Premio Honorífico da Música en Lugo, un recoñecemento destinado a distinguir unha traxectoria exemplar e un compromiso sostido coa cultura da cidade.
Con actuación do grupo Zarandela.
Promove a Tenencia de Alcaldía do Concello de Lugo coa colaboración do xornal El Progreso.

Teatro "Nas Nubes"
2025-12-04 20:30 | ​Auditorio Municipal Gustavo Freire, Parque da Milagrosa, Avda. da Coruña, s/n, Lugo, Lugo, 27003, Spain
Teatro «Nas Nubes»
Redrum Teatro

Xoves, 4 de decembro de 2025 – 20:30 hs.

Lugar: Auditorio Municipal Gustavo Freire
Categoría: Teatro Adultas
Idade recomendada: A partir dos 14 anos
Sinopse: Nun futuro non tan afastado, a tecnoloxía trasformouno todo… Incluso a forma en que lembramos o pasado.
En Nas Nubes, Nexus e Rino guían a visitantes por un museo que exhibe estrañas reliquias da era predixital.
O que comeza como unha sátira sobre o noso presente, pronto se converte nunha inquietante reflexión cando as bolboretas que emerxen dun bonsai comezan a lembrar que foron algo máis… Seres humanos? Monicreques?
Entre risos, surrealismo, números circenses e xogos de improvisación, este espectáculo lánzanos unha pregunta profunda: Que é real cando a propia lembranza desvanécese nas nubes?
Unha peza de teatro provocadora que nos enfronta ao impacto da tecnoloxía, á fraxilidade da identidade e á delgada liña entre o que somos e o que soñamos ser.
ENTRADAS
Adquisición de entradas a través do portal web entradaslugo.es e na Oficina de Turismo ata 3 horas antes do comezo de cada función; e no auditorio, o día da función, desde unha hora e media antes do comezo do espectáculo.

Microefectos Dramatúrxicos Decembro 2025 (tamén ás 22:30)
2025-12-04 20:30 - 2025-12-06 20:30 | Club Clavicémbalo, Rúa dos Paxariños, 23, Lugo, Lugo, 27002, Spain
Microefectos Dramatúrxicos Decembro 2025
Xoves 4, venres 5 e sábado 6 de decembro. Ás 20:30 e ás 22:30. Club Clavicémbalo de Lugo
O grupo, que cumpriu doce anos de existencia o pasado mes de maio, pon en escena pezas teatrais duns vinte minutos de duración nas que contan historias da vida para rir ou chorar, cunha escrita directa e actual, que cada tres meses practicamente completa o aforo do Clavi.
Pezas:
– Goodbye Salazar Escribe e dirixe Anxo Manoel. Interpretan: Isa Herrero, Brais García e Anxo Manoel
– Do descanso: dó de peito Escribe e dirixe María Grandío. Interpretan: María Grandío, Raquel López Cendán, Elvira Velasco e Brian Rodríguez.
– Disfunción pública Escribe e dirixe Pepe Saavedra. Interpretan: Elvira Velasco, María Grandío, Brian Rodríguez e Raquel López Cendán.
– Con boa estrela Escribe e dirixe Elvira Velasco. Interpretan: María Grandío, Isa Herrero e Elvira Velasco.
Poderanse mercar entradas a través da plataforma dixital Woutick no seguinte enlace: https://woutick.com/es/entradas/microefectos-dramaturxicos-decembro-2025
Tamén haberá entradas dispoñíbeis na billeteira en cada un dos pases.
Instagram: https://www.instagram.com/microefectos/
Facebook: https://www.facebook.com/microefectos
Canle de YouTube: https://www.youtube.com/@Microefectos/featured
